Primăria Municipiului Timişoara                                                        Aprobat       

Biroul Control Intern şi 

Managementul Calităţii                                                                      P R I M A R

Nr. SC2011 – 3176/16.02.2011                                              Dr. ing. Gheorghe Ciuhandu

REFERAT
privind modificarea Organigramei  aparatului de specialitate al Primarului Municipiului    Timişoara

Biroul Control Intern şi Managementul Calităţii funcţionează în subordinea directă a Primarului Municipiului Timişoara, şi are o componenţă de 7 posturi de execuţie şi unul de conducere;
Actuala structură a Biroului Control Intern a devenit funcţională odată cu intrarea în vigoare a Hotărârii Consiliului Local nr. 124/24.04.2007 privind modificarea şi aprobarea Organigramei, Statului de Funcţii si Regulamentului de organizare şi funcţionare al aparatului propriu de specialitate al Primarului Municipiului Timişoara în urma adoptării căreia Biroul Control Intern a devenit Biroul Control Intern şi Managementul Calităţii.
Biroul Control Intern şi Managementul Calităţii are atribuţii în ceea ce priveşte verificarea activităţii din Primăria Municipiului Timişoara şi, după caz, a activităţii desfăşurate de entităţile subordonate Consiliului Local al Municipiului Timişoara, propunând totodată măsuri în vederea îmbunătăţirii acesteia. De asemenea, în urma completării obiectului de activitate, Biroul Control Intern şi Managementul Calităţii a desfăşurat activităţi în vederea proiectării, documentării, implementării, auditării, menţinerii şi îmbunătăţirii unui sistem de management al calităţii în cadrul Primăriei Municipiului Timişoara, în vederea certificării conform standardului SR EN ISO 9001: 2001 şi al menţinerii acesteia .

De-a lungul timpului activitatea desfăşurată de acest birou s-a amplificat şi diversificat, în prezent dorindu-se implementarea sistemului de management al calităţii şi la nivelul celorlalte structuri subordonate Consiliului Local al Municipiului Timişoara, activitatea cu privire la managementul calităţii dobândind astfel o pondere însemnată în cadrul atribuţiilor generale ale Biroul Control Intern şi Managementul Calităţii.

În acest context se impune în momentul de faţă, în vederea eficientizării activităţii desfăşurate de această structură, separarea celor două tipuri de activităţi, respectiv cea de control şi cea de managementul calităţii.
Astfel, urmează a se înfiinţa Compartimentul de Control Intern în subordinea directă a Primarului Municipiului Timişoara prin transferul a două posturi dintre cele existente la Biroul Control Intern şi Managementul Calităţii
Actualul Birou Control Intern şi Managementul Calităţii se va numi Biroul Managementul Calităţii şi va avea o structură de 1 + 5 posturi.
                        Şef Birou                                                             Şef Serviciu Resurse Umane
                   Mihaela Mîrza                                                                     Rodica Aurelian

                                                                                                                   Avizat Juridic

                                                                                                              Şef Serviciul Juridic

                                                                                                               Mirela Lasuschevici
Cod FP 53 – 01, ver. 1

